కార్తికి గోన్సాల్వేస్

కార్తికి గోన్సాల్వేస్ (ఆంగ్లం: Kartiki Gonsalves; 1986 నవంబర్ 2) భారతీయ డాక్యుమెంటరీ చిత్ర నిర్మాత. ఆమె ప్రకృతి, వన్యప్రాణి ఫోటోగ్రఫీలో నైపుణ్యం కలిగిన ఫోటోగ్రాఫర్ కూడా. ఆమెను ఇమేజరీ ఇండియా ఆర్టిజన్‌గా సోనీ గుర్తించింది.

ఆమె మొదటిసారిగా దర్శకత్వం వహించిన ది ఎలిఫెంట్ విష్పరర్స్ డాక్యుమెంటరీ చిత్రం 95వ అకాడమీ అవార్డ్స్‌లో ఉత్తమ డాక్యుమెంటరీ షార్ట్ ఫిల్మ్‌గా అకాడమీ పురస్కారం గెలుచుకోవడం విశేషం.

బాల్యం, విద్యాభ్యాసం 
కార్తికి గోన్సాల్వేస్ న్యూయార్క్‌లోని బింగ్‌హామ్టన్‌కు చెందిన తిమోతీ ఎ. గోన్సాల్వేస్, ప్రిస్సిల్లా ట్యాప్లీ గోన్సాల్వేస్‌ల చిన్న కుమార్తె. ఆమెకు డానికా గోన్సాల్వేస్ అనే ఒక అక్క ఉంది. ఆమె తమిళనాడులోని నీలగిరి జిల్లాలోని నీలగిరి బయోస్పియర్ రిజర్వ్‌లోని ఊటీలో పెరిగింది.

ఆమె 2007లో కోయంబత్తూర్‌లోని డాక్టర్ జి ఆర్ దామోదరన్ కాలేజ్ ఆఫ్ సైన్స్‌ కళాశాల నుంచి డిగ్రీలో పట్టభద్రురాలైంది. ఊటీలోని లైట్ & లైఫ్ అకాడమీలో ఫోటోగ్రఫీలో పోస్ట్ గ్రాడ్యుయేట్ డిప్లొమా చేసింది.

కెరీర్ 
కార్తికి గోన్సాల్వేస్ డాక్యుమెంటరీ చిత్రనిర్మాత, ఫోటోగ్రాఫర్. ఆమె యానిమల్ ప్లానెట్, డిస్కవరీ ఛానెల్‌ లకు కెమెరా ఆపరేటర్‌గా పనిచేసింది. ఆమె గునీత్ మోంగా, అచిన్ జైన్ నిర్మించిన ది ఎలిఫెంట్ విష్పరర్స్ డాక్యుమెంటరీ చిత్రానికి దర్శకత్వం వహించింది. ఈ చిత్రం నెట్‌ఫ్లిక్స్‌లో విడుదలైంది. 41 నిమిషాల ఈ డాక్యుమెంటరీని తెప్పకాడు ఎలిఫెంట్ క్యాంప్‌(Theppakadu Elephant Camp)లో నిర్మించారు. ఇది ఆమె నివసించే ప్రదేశం నుండి 30 నిమిషాల దూరంలో ఉంది.

ఈ చిత్రం 2023 మార్చి 13న 95వ అకాడమీ అవార్డ్స్‌లో ఉత్తమ డాక్యుమెంటరీ షార్ట్ ఫిల్మ్‌గా అకాడమీ అవార్డును గెలుచుకుంది. ఈ అవార్డును గెలుచుకున్న తొలి భారతీయ చిత్రం ఇదే కావడం విశేషం.

ఆమె 2020 నుండి ఇమేజరీ ఇండియా సోనీ ఆర్టిజన్ ప్రకృతి మరియు సామాజిక డాక్యుమెంటరీలలో ప్రత్యేకత కలిగి ఉంది. ఆమె ప్రకృతి, వన్యప్రాణుల ఫోటోగ్రఫీపై బెంగళూరు, మైసూర్ నగరాల్లో వర్క్‌షాప్‌లు నిర్వహిస్తుంది. వీటికోసం కోసం విస్తృతంగా ప్రయాణించే ఆమె ఇంటర్నేషనల్ లీగ్ ఆఫ్ కన్జర్వేషన్ ఫోటోగ్రాఫర్స్ అసోసియేట్ ఫెలో.

పురస్కారాలు

మూలాలు 

0
1986 జననాలు
భారతీయ చలన చిత్ర నిర్మాతలు
భారతీయ సినిమా మహిళా నిర్మాతలు
భారతీయ మహిళా సినిమా దర్శకులు
తమిళ సినిమా
అకాడమీ అవార్డు విజేతలు